Csaknem 3,5 millió jegyet igényeltek eddig az oroszországi futball-világbajnokságra | SZOLJON
2017. 10. 12. 18:03
A FIFA csütörtöki tájékoztatása szerint 300 ezer szurkoló jelentkezett be a döntőre, míg a nyitómérkőzést 150 ezren szeretnék a helyszínen látni. A vb-belépők ára 90 és 920 euró (28 ezer és 285 ezer forint) között mozog.
Az igénylések 70 százaléka a rendező országból érkezett, ezenkívül sokan érdeklődnek a torna iránt Németországból, Brazíliából, Mexikóból, Argentínából, az Egyesült Államokból, Kolumbiából, Egyiptomból, Kínából és Lengyelországból is.
Ami a korábbi vb-ket illeti, az első értékesítési szakaszban a 2014-es brazíliai világbajnokságra 6,1, a 2010-es dél-afrikaira pedig 1,6 millió igénylés futott be.